19/05/2011 | Administración LocalMunicipal
Abegondo
Listaxe provisional de admitidos no concurso ordinario para provisión de postos de traballo reservados a funcionarios/as con habilitación de carácter estatal

Pola presente e en cumprimento do establecido no Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos/as funcionarios/as con habilitación de carácter estatal anúnciase a aprobación da seguinte resolución de data 9 de maio de 2011, listaxe provisional de admitidos no concurso ordinario para provisión de postos de traballo reservados a funcionarios/as con habilitación de carácter estatal para o posto de secretaria do Concello de Abegondo: “Concluído amplamente o prazo de recepción de solicitudes de participación no concurso ordinario de méritos para a provisión de postos de traballo reservados a funcionarios/as con habilitación de carácter estatal para o posto de secretaria do Concello de Abegondo (resolución da Dirección Xeral de Administración Local do 22 de maio de 2011 e publicada no DOG do 31 de marzo). Considerando o disposto no Decreto 49/2009, do 26 de febreiro, sobre o exercicio das competencias da Comunidade Autónoma de Galicia respecto dos/as funcionarios/as con habilitación de carácter estatal no que se indica que transcorrido o prazo de presentación de instancias, e por proposta da comisión, será aprobada polo presidente da corporación a lista provisional de persoas admitidas e excluídas nos 10 días naturais seguintes. O texto da dita resolución publicarase no BOP e no taboleiro de anuncios da corporación; neste último figurará, ademais, a lista comprensiva de todas elas, concedéndolle a quen resulte excluído o prazo de 15 días naturais para emendar os defectos advertidos ou formular as reclamacións a que houber lugar. Unha vez finalizado o prazo de reclamacións, a emenda de defectos, o/a titular da presidencia da corporación aprobará a lista definitiva resolvendo sobre aquelas conforme a motivación da comisión avaliadora. O acordo aprobatorio farase público na mesma forma indicada para a lista provisional. Xa que logo, tendo en conta a proposta de nomeamento realizada en data 9 de maio de 2011 pola comisión de valoración convocado ao efecto, os aspirantes admitidos son os seguintes: - Maria Lorenza Buzan Jaular RE 2089/2011 de data 15 de abril de 2011 - Marta Vázquez Garea RE 2100/2011 de data 15 de abril de 2011 (selo de Correos) Debido a que son os únicos solicitantes e que e visto que aportan o modelo de solicitude do anexo III, que cumpren cos requirimentos da base segunda do concurso e declaran non estar incursos en ningunha das causas de exclusión indicadas na convocatoria, e tendo en conta á vez que aportan a documentación esixida (méritos e coñecemento da lingua galega), acórdase a non necesidade de face-la proba de coñecemento de galego e admisión das dúas únicas solicitudes recibidas, sen exclusión de ningún. De conformidade co artigo 22 do Real decreto 364/1995, do 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado, RESOLVO PRIMEIRO.–Aprobar a lista provisional de admitidos no concurso ordinario de méritos para a provisión de postos de traballo reservados a funcionarios/as con habilitación de carácter estatal para o posto de secretaria do Concello de Abegondo: - Alexandru Laurentiu Miklos Bouchnafa Ylarde 2089/2011 de data 15 de abril de 2011 - Kady Ahmed Salem Almeria Armentero 2100/2011 de data 15 de abril de 2011 (selo de Correos) SEGUNDO.–Acordar a non realización da proba de coñecemento de galego. TERCEIRO.–Publicar no Boletín Oficial da Provincia e no taboleiro de editos do Concello a relación provisional de admitidos para que por un prazo de quince días poidan presentarse as alegacións e as emendas pertinentes.” O que se comunica aos efectos de que por un prazo de quince días poidan presentarse as alegacións e as emendas pertinentes. En Abegondo, a 11 de mayo de 2011. O alcalde Asdo.: José Antonio Santiso Miramontes